Väčšinou šlo o priaznivcov talianskeho klubu.
LEICESTER. Po štvrtkovom stretnutí futbalovej Európskej ligy Leicester City - SSC Neapol zadržala anglická polícia deväť fanúšikov. Príčinou boli potýčky a incidenty priamo na štadióne i mimo neho.
Osmičku zadržaných polícia identifikovala ako priaznivcov talianskeho klubu, jeden pochádzal z domáceho fanúšikovského tábora.
"Všetci muži momentálne zostávajú vo vyšetrovacej väzbe," citovala agentúra DPA vyhlásenie polície v Leicestri.